Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17 i 98/19), članka 117. Zakona o socijalnoj skrbi (“Narodne novine”, broj 157/13,152/14, 99/15, 52/16, 16/17, 130/17, 98/19 i 64/20), članaka 4. i 9. Zakona o zdravstvenoj zaštiti (“Narodne Novine” broj 100/18 i 125/19), članka 32. i 33. Zakona o udrugama (“Narodne Novine” broj 74/14, 70/17 i 98/19)i članka 32. Statuta Grada Šibenika (“Službeni glasnik Grada Šibenika”, broj8/10, 5/12, 2/13, 2/18, 8/18-pročišćeni tekst i 2/20), Gradsko vijeće Grada Šibenika, na 25 . sjednici od 14. prosinca 2020. godine, donosi

# *O D L U K U*

# *o II. izmjeni Programa zdravstvene zaštite i pomoći socijalno ugroženim,*

# *nemoćnim i drugim osobama Grada Šibenika*

***za 2020. godinu***

1. U Programu zdravstvene zaštite i pomoći socijalno ugroženim, nemoćnim i drugim osobama Grada Šibenika za 2020. godinu ( „Službeni glasnik Grada Šibenika“, broj 9/19 i 7/20 ), u glavi I. UVODNI DIO stavku 1. iznos: „5.004.000 kuna“, mijenja se u iznos: „5.086.000 kuna“.

* U glavi II. OBLICI POMOĆI u točki 1. pod b) iznos: „10.000 kuna“ mijenja se u iznos: „9.000 kuna“, te ukupan iznos: „ 230.000 kuna“ mijenja se u iznos: „229.000 kuna“.
* U istoj glavi točki 2. iznos: „250.000 kuna“ mijenja se u iznos: „270.000 kuna“
* U istoj glavi točki 3. A) iznos: „900.000 kuna“ mijenja se u iznos: „860.000 kuna“ .
* U istoj glavi točki 3 B) iznos: „71.000 kuna mijenja se u iznos: „69.000 kuna“.
* U istoj glavi točki 3 F) iznos: „1.589.000 kuna mijenja se u iznos: „1.560.000 kuna“.
* U istoj glavi točki 3 G) iznos: „15.000 kuna mijenja se u iznos: „11.000 kuna“.
* U istoj glavi točki 3 H) iznos:„250.000 kuna mijenja se u iznos: „383.000 kuna“.
* U istoj glavi ukupan iznos za posrednu pomoć:“3.329.000 kuna“ mijenja se u iznos: „3.389.000 kuna“.
* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA iznos: „864.000 kuna“ mijenja se u iznos: „867.000 kuna“.

1. Ova Odluka stupa na snagu dan nakon objave u „Službenom glasniku Grada Šibenika.“

KLASA: 550-01/19-01/12

URBROJ: 2182/01-05/1-20-6

Šibenik, 14. prosinca 2020.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2020. godinu za potrebe zdravstvene zaštite i socijalne skrbi predvidio je iznos od 5.004.000 kuna koji će se realizirati u iznosu od 5.086.000 kuna s promjenama u pojedinim točkama:

U glavi II. OBLICI POMOĆI :

- točka1. ZDRAVSTVENA ZAŠTITA podtočka b) Projekt Šibenik-grad prijatelj djece iznos od 10.000 kuna smanjuje se na 9.000 kuna. Predlaže se smanjenje stavke sukladno realiziranim aktivnostima koje Grad Šibenik provodi u suradnji s Društvom Naša djeca Šibenik“.Time se i ukupan iznos za program Zdravstvene zaštite mijenja iz 230.000 kuna u 229.000 kuna.

- točka 2. IZRAVNA POMOĆ: POMOĆ ZA PODMIRENJE TROŠKOVA OGRJEVA

Zakonom o socijalnoj skrbi određeno je da se korisniku *zajamčene minimalne naknade* koji se grije na drva priznaje pravo na troškove ogrjeva na način da mu se jednom godišnje osigura 3 m3 drva ili odobri novčani iznos za podmirenje tog troška u visini koju odlukom odredi nadležna jedinica područne (regionalne) samouprave, odnosno grad Zagreb.

Rebalansom je planirani iznos sredstava od 250.000 kuna potrebno povećati na 270.000 kuna zbog revidiranja predmeta korisnika i broja odobrenih zahtjeva za navedene svrhe.

-točka 3. POSREDNA POMOĆ:

-podtočka 3. A) POMOĆ ZA PODMIRENJE TROŠKOVA STANOVANJA

Troškovi stanovanja su troškovi utvrđeni ugovorom o najmu stana u kojem živi samac ili

obitelj, a odnose se na najamninu, troškove koji se plaćaju u svezi sa stanovanjem i održavanjem stana (osim zaštićene najamnine)

Rebalansom je planirani iznos sredstava od 900.000 kuna potrebno smanjiti na 860.000 kuna zbog revidiranja predmeta korisnika i broja zahtjeva za navedene svrhe. Naime, redovnim praćenjem korisnika naknade za troškove stanovanja smanjen je broj korisnika zbog toga što su se uvjeti za ostvarivanje prava na socijalne naknade postrožili, te je revidiran broj korisnika. Naknadu za troškove stanovanja koja je u nadležnosti gradova i općina mogu ostvariti samo korisnici zajamčene minimalne naknade koji pravo mogu ostvariti tek nakon detaljne provjere Centra za socijalnu skrb. Osim navedenog, razlog za smanjenje broja korisnika pomoći za stanovanje je i činjenica da se korisnici socijalnih naknada zapošljavaju sezonski, preko programa javnih radova i programa osposobljavanja bez zasnivanja radnog odnosa.

-podtočka 3.B) POMOĆ OSOBAMA S MENTALNOM RETARDACIJOM-IZVANINSTITUCIONALNO ZBRINJAVANJE DJECE I MLADIH; iznos :70.000 kn mijenja se u iznos: 69.000 kuna.

Grad pruža potporu projektima u svrhu poboljšavanja usluga socijalne skrbi na području grada Šibenika kroz deinstitucionalizaciju i reintegraciju u obitelj i lokalnu zajednicu osoba s posebnim potrebama. Iznos je revidiran u skladu s dodijeljenim potporama koje su odobrene na javnom pozivu za programe javnih potreba udrugama civilnog društva iz područja socijalne skrbi.

- podtočka 3. F) POMOĆ RODITELJIMA ZA NOVOROĐENO DIJETE – Iznos od 1.589.000 kuna mijenja se u iznos 1.560.000 kuna sukladno zaprimljenim zahtjevima u 2020. godini i mjesečnoj dinamici isplata za navedenu svrhu.

- podtočka 3. G) SUFINANCIRANJE PRIJEVOZA UČENIKA SREDNJIH ŠKOLA GRADSKE ČETVRTI ZABLAĆE Iznos od 15.000 kuna mijenja se u iznos 11.000 kuna sukladno zaprimljenim zahtjevima za navedenu svrhu.

U školskoj 2019./2020. godini grad Šibenik je sufinancirao kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu.

- podtočka 3. H) JEDNOKRATNA NOVČANA POMOĆ ZA NABAVU RADNIH BILJEŽNICA I DRUGOG OBRAZOVNOG MATERIJALA UČENICIMA OSNOVNIH ŠKOLA GRADA ŠIBENIKA ZA ŠKOLSKU GODINU 2020./2021. Iznos od 250.000 kuna mijenja se u iznos 383.000 kuna sukladno zaprimljenim zahtjevima za navedenu svrhu.

Pravo na jednokratnu novčanu pomoć za nabavu radnih bilježnica i drugog obrazovnog materijala ostvaruju korisnici sukladno članku 6. stavak 1. Zakona o doplatku za djecu („Narodne novine“ 94/01, 138/06, 107/07, 37/08, 61/11, 112/12, 82/15, 58/18), isključivo s prebivalištem na području Grada Šibenika, za svu djecu učenike osnovnih škola Grada Šibenika koju uzdržavaju, ako to pravo ne ostvaruju po drugoj osnovi. Jednokratna novčana pomoć za nabavu radnih bilježnica i drugog obrazovnog materijala iznosi:

- 300,00 kn po uzdržavanom učeniku/ci od 1. do 4. razreda,

- 500,00 kn po uzdržavanom učeniku/ci od 5. do 8. razreda.

* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA

Iznos od 864.000 kuna se mijenja u iznos od 867.000 kuna

Centar provodi programe pomoć u kući starijim osobama na području grada Šibenika i šibenskih otoka kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama Centra.

Rebalansom je planirani iznos sredstava od 864.000 kuna potrebno povećati na 867.000 kuna. Razlika između prvotno utvrđenog financijskog plana za 2020. i novog predloženog iskaz je stvaranog iznosa, potrebnog za provođenje redovne djelatnosti Centra .